Source: https://www.jogiforum.hu/hirek/24787
Timestamp: 2020-05-27 13:44:39
Document Index: 22412517

Matched Legal Cases: ['Bíróság ', 'Bíróság ', 'Bíróság\n', 'Bíróság\n', 'Bíróság ', 'bíróság ']

A Fővárosi Bíróság érdekesebb ügyei | hírek | Jogi Fórum ﻿
A Fővárosi Bíróság érdekesebb ügyei
2011.02.21. Jogi Fórum/ Fővárosi Bíróság
A Fővárosi Bíróságon a következő, 2011. február 21-25-ei héten az alábbi érdekesebb ügyekben lesz tárgyalás.
Bíróság: Fővárosi Bíróság
Cím: V., Markó u. 27.
8:30., I.75., H. S. Gábor +2 fő (iparjogvédelmi jogok megsértésének bűntette) 9.B.529/2010
Nyolcadik tárgyalási nap
9:00, II. 93., F. Károly + 1 fő (hivatali visszaélés)14.B.1006/2010
Második tárgyalási nap
A Fővárosi Bíróságon 2011. február 16-án, 8 óra 30 perckor kezdődik a II. emelet 93-as tárgyalóteremben az a megismételt büntetőper, amelyben hivatali visszaélés bűntettével vádolnak két egykori rendőrtisztet, F. Károlyt és Sz. Zsoltot. A vádlottak a 2006 tavaszáig a BRFK Közlekedésrendészeti Főosztály Forgalombiztosítási illetve Forgalombiztonsági Osztályának vezetői voltak. A vádirat megállapításai szerint a munkakörükbe tartozott - és egyben kötelességük is volt - hogy továbbítsák az illetékes szabálysértési hatóságokhoz azokat a feljelentéseket, amelyeket az állományukba tartozó rendőrök tettek a helyszíni közlekedési szabálysértés miatt, beleértve a gyorshajtást is. A vád szerint a vádlottak annak ellenére, hogy a fent említett osztályok nem rendelkeztek szabálysértési hatósági jogkörrel, hivatali hatáskörükkel visszaélve a helyszínen intézkedő beosztottjaik által megtett feljelentéseket több esetben felülbírálták, mellőzték a szabálysértési eljárás kezdeményezését, a rendőrök által a helyszínen esetenként átvett okiratokat visszaadták a szabálysértést elkövető gépkocsivezetőnek, vagy megbízottjának, a feljelentést pedig érdemi intézkedés nélkül az irattárba tették. A vád tárgyává tett esetekben az ügyészség szerint a szabálysértést elkövető gépkocsivezetők kirívóan durva, vagy kiemelt illetve többszörös szabálysértést követtek el, de a vádlottak mégis mellőzték, hogy kezdeményezzék a felelősségre vonásukat, személyes illetve közéleti ismertség, vagy elöljáróik erre vonatkozó utasításai miatt. A vádirat hosszan részletezi azokat az eseteket, amelyeket az ügyészség a vádlottak terhére ró.
A Fővárosi Bíróság 2010. január 8-án kihirdetett első fokú ítéletében felmentette a vádlottakat, mondván, hogy a vádlottak tévedésben voltak cselekményeik társadalomra veszélyes voltának felismerésében.
2011. február 16-án, a megismételt eljárás első tárgyalási napján, a bíróság meghallgatta a vádlottakat és tanúkihallgatást tartott, melyet a következő tárgyalási napon folytatni fog. Ezen a napon perbeszédek is várhatóak.
8:30: fsz. 8., H. Anita és társai - Semmelweis Egyetem (kártérítés) 39.P.26118/2009
8:30: I. 97., Sz. János + 2 fő (hivatali befolyással üzérkedés) 5.B.1035/2010
Harmadik tárgyalási nap
Cím: II., Varsányi I. u. 40-44.
Gazdasági ügyszak:
11:00: II. 201., Hospinvest – OEP (tartozás megfizetése) 7.G.41957/2009
Cím: V. Markó u. 27.
13:00: I. 42., Keller László - Nemzet Lap és Könyvkiadó (személyiségi jog) 8.P.21749/2010
Negyedik tárgyalási nap